laion/Wikipedia-Exotic huggingface dataset:
אליפות העולם בשחייה 1975

אליפות העולם השנייה בשחייה נערכה בסנטיאגו דה קאלי, קולומביה ב-19 ביולי - 27 ביולי 1975. האליפות כללה את ארבעת המקצועות האולימפיים: שחייה, קפיצה למים, שחייה צורנית וכדורמים, בהשתתפות 682 ספורטאים, מ-39 מדינות. בתחרות התנהל מאבק שליטה בין ארצות הברית (ארצות הברית) ומזרח גרמניה (מזרח גרמניה), כמו באליפות העולם הקודמת. שתי המדינות זכו ב-27 מדליות זהב מתוך 37 מדליות שחולקו. האמריקאים ניצחו עם 16 מדליות זהב הודות לשליטה בשחיית הגברים ובכל המדליות בשחייה הצורנית, לעומת מזרח גרמניה ששלטה בשחיית הנשים וזכתה ב-11 מדליות זהב בסך הכל. השחייניות הבולטות בתחרות היו שירלי בבשוף (ארצות הברית ארצות הברית) עם 6 מדליות, מתוכן 2 מזהב במשחים אישים עם 2 שיאי תחרות חדשים, 3 מדליות כסף ואחת ארד, וקורנליה אנדר (מזרח גרמניה מזרח גרמניה) עם 5 מדליות, 4 מזהב ואחת מכסף, 2 מתוכן אישיות עם 2 שיאי עולם חדשים אחד אישי ואחד במשחה השליחות. בנוסף, בלטה אנלור אנקה (מזרח גרמניה מזרח גרמניה) שזכתה ב-3 מדליות זהב, 2 במשחי החזה עם 2 שיאי תחרות חדשים ואחת במשחה שליחות מעורב. השחיינים הבולטים בתחרות היו טים שו (ארצות הברית ארצות הברית) ואנדי קואן (ארצות הברית ארצות הברית) שזכו כל אחד ב-3 מדליות זהב. דייוויד וילקי (בריטניה בריטניה) שזכה ב-3 מדליות, מהן 2 זהב במשחי החזה ו-1 ארד במשחה שליחים מעורב, ג'ון מרפי (ארצות הברית ארצות הברית) שזכה ב-3 מדליות, 2 זהב ו-1 כסף ואנדראש הרגיטאי (הונגריה הונגריה) וגרגורי ג'אגנבורג (ארצות הברית ארצות הברית) שזכו כל אחד ב-2 מדליות זהב. באליפות נקבעו 4 שיאי עולם (3 לנשים ו-1 לגברים). נוסף לכך, נקבעו 19 שיאי תחרות חדשים (10 לנשים ו-9 לגברים). בריג'יט טרייבר (מזרח גרמניה מזרח גרמניה) קבעה שיא עולם חדש במשחה ל-200 מטר גב בתוצאה של 2:15.46 דקות. קורנליה אנדר (מזרח גרמניה מזרח גרמניה) קבעה שיא עולם חדש במשחה ל-100 מטר פרפר בתוצאה של 1:01.24 דקות. רביעיית השליחות ממזרח גרמניה (מזרח גרמניה) קבעה שיא עולם חדש במשחה ל-4x100 מטר חופשי בתוצאה של 3:49.37 דקות, לפני ארצות הברית השיאנית הקודמת שגם היא שיפרה את שיא העולם (3:50.74 דקות). הרביעייה האמריקאית (ארצות הברית) קבעה שיא עולם חדש במשחה ל-4x100 מטר חופשי בתוצאה של 3:24.85 דקות. חלוקת המדליות לפי מדינות הייתה כמו באליפות העולם הקודמת.
שמואל קוזוקין

שמואל (שמוליק) קוזוקין (נולד ב-23 ביולי 1987 בברית המועצות) הוא כדורגלן עבר ישראלי ששיחק כבלם ומגן ימני. קוזוקין נולד בברית המועצות ובגיל 4 עלה עם משפחתו לישראל. קוזוקין גדל בבית שמש ובגיל 14 הצטרף למחלקת הנוער של בית"ר ירושלים. במסגרת קבוצת הנוער, זכה קוזוקין עם הקבוצה בשתי אליפויות ובשני גביעים. בשנת 2006 עלה קוזוקין לקבוצה הבוגרת של המועדון, אך שיחק לסירוגין הן בקבוצה הבוגרת והן בקבוצת הנוער. קוזוקין היה שותף לזכייתה של הקבוצה הבוגרת בשתי אליפויות ובשני גביעים, אולם ברוב הזמן כשחקן ספסל. בעונת 2008/2009, הפך קוזוקין לשחקן הרכב קבוע בקבוצה, בעקבות פציעתו של מגן הקבוצה, כריסטיאן אלברס, ולאחר שגילה יכולת טובה זומן לנבחרת ישראל, וערך את הופעת הבכורה שלו במשחק ידידות מול נבחרת פינלנד. בסך הכל הופיע בשנה זו בשלושה משחקים במדי הנבחרת, כולל שני משחקים במוקדמות מונדיאל 2010. בעונה שלאחר מכן נפצע קוזוקין בצורה קשה, שמנעה ממנו לשחק תקופה ארוכה. כשחזר נפצע שוב, ולמעשה כמעט ולא שיחק בשנים שלאחר מכן. בפברואר 2013 הושאל קוזוקין לקבוצת הפועל כפר סבא מהליגה הלאומית עד תום העונה, אך לא הצליח לסייע לה להינצל מירידה לליגה א'. בנובמבר 2013 שוחרר קוזוקין מבית"ר ירושלים וחתם בקבוצת עירוני בית שמש מליגה ב', בשנת 2015 פרש ממשחק פעיל. לאחר הפרישה קוזוקין שימש כמורה לספורט בבית ספר ברנקו בבית שמש. בעונת 2016/2017 מונה למאמנה של עירוני בית שמש. כיום מאמן בקבוצת נערים ב׳ של הפועל מרמורק. שמואל קוזוקין, באתר ההתאחדות לכדורגל בישראל שמואל קוזוקין, באתר Transfermarkt שמואל קוזוקין, באתר Soccerway שמואל קוזוקין, באתר National Football Teams שמואל קוזוקין, באתר FootballDatabase.eu "נבוא למשחק מול נורדיה כדי לשחק כדורגל, לא להעיף כדורים", אתר שמשנט, 7 באפריל 2017
סאבריו גוארה

סאבריו גוארה (נולד ב-25 באוגוסט 1964) הוא שחקן אמריקאי. גוארה הופיע ב-1996 בסדרה "EZ Streets" בתפקיד סמי פדרס, והשתתף במספר פרקים בסדרה באפי קוטלת הערפדים בתפקיד ווילי. הופיע בסדרה "Temporarily Yours" ב-1997 בתפקיד סיזר סנטוס. גוארה גילם את בוב בסדרת הטלוויזיה "בקר" במהלך השנים 2003-1998. בשנת 1993 שיחק בסרטו של אנתוני מינגלה "איש נפלא שלי" לצד מרי-לואיז פרקר וויליאם הרט. בשנת 1999 שיחק בקומדיית האקשן "הנוכל המבריק" של הבמאי לס מייפילד ובכיכובו של מרטין לורנס. NYPD Blue - לני רוסו -(2005) "Lenny Scissorhands" מונק - המפקח ברוקס -(2004) "Mr. Monk Gets Fired" "Blue Streak" - בני אתר האינטרנט הרשמי של סאבריו גוארה סאבריו גוארה, ברשת החברתית אקס (טוויטר) סאבריו גוארה, במסד הנתונים הקולנועיים IMDb (באנגלית) סאבריו גוארה, באתר AllMovie (באנגלית) סאבריו גוארה, במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
קרב חירבת אבו לאחם

קרב חירבת אבו לאחם היה קרב שהתרחש במלחמת העצמאות ב-18 ביולי 1948, בין כוחות חיילי גדוד מוריה (גדוד 61) של חטיבת עציוני וחיילי פלמ"ח מחטיבת הראל, לבין חיילי הלגיון הערבי. הקרב הסתיים בניצחון הכוחות הערביים. שבעה מלוחמי גדוד מוריה ושני לוחמי פלמ"ח נהרגו בקרב זה וגופותיהם הושארו במקום. חירבת אבו לאחם היא פסגה תלולה וחשופה הנמצאת כ-2 קילומטר צפונית - מזרחית ליישוב נטף של ימינו. במסגרת מבצע דני לאחר שהניסיונות לכבוש את משטרת לטרון נכשלו הוחלט לנסות לכתר אותה. פלוגה מחטיבת יפתח כבשה את חירבת כוריכור אך נאלצה לסגת באבידות כבדות. ממזרח כבשו כוחות מחטיבת הראל את הכפר בית ת'ול ואת פסגת הר עוזרר ועמדו בהצלחה בהתקפות קשות של הלגיון הערבי. במסגרת זו הוחלט לשלוח מחלקה מפלוגה א' מגדוד מוריה שהיה אז תחת פיקוד חטיבת הראל, לכבוש את פסגת חירבת אבו לאחם כדי לאבטח ולחזק את כוחות הפלמ"ח המחזיקים בפסגת הר עוזרר (משלטי בית נובה) לקראת כניסת ההפוגה השנייה לתקפה. המחלקה בפיקודו של יוסף קבקר יצאה ב-17 ביולי 1948 בשעה 23:00 ממעלה החמישה למסע מפרך שאותו הגדיר יגאל אלון כ"מן הקשים שעשה הפלמ"ח". רכסי ההרים שיבשו את התקשורת האלחוטית. ליד עין כפירה הם נתקלו בערבי רכוב על חמור ושחררו אותו. לוחמי "מוריה" הגיעו לגבעה בשעה 06:30 בבוקר 18 ביולי 1948 ותפסו את הפסגה. הגבעה הייתה חשופה ותלולה וקשה היה להתחפר ולהתבצר עליה. לקראת הצהרים החלה התקפה של הגדוד החמישי של הלגיון בשיתוף כוחות ערבים מכפרי הסביבה. אחרי ריכוך מתותחי המשוריינים של הלגיון החלו הערבים להתקדם לעבר פסגת הגבעה בחסות הטרסות וגדרות האבן תוך כדי השלכת רימונים. גל ההתקפה הראשון נשבר באש המגינים אבל ההתקפות התחדשו ומצב המגינים נהיה נואש. המפקד יוסף קבקר נהרג. ברגע האחרון נוצר קשר עם המפקדה במעלה החמישה, והיא אלתרה פלוגה מהגדוד הרביעי של הפלמ"ח, בפיקודו של דוד אלעזר (דדו). חיילי הפלמ"ח פגשו בדרכם לגבעה את הנסוגים. בניסיון להגיע לגבעה נהרגו שני לוחמי פלמ"ח. לבסוף הצליח דדו לחלץ את יתרת הכוח. גופות שבעה הרוגים מגדוד "מוריה" ושני אנשי הפלמ"ח נשארו בשטח. ניסיון לחלץ אותם בלילה למחרת נכשל. ההרוגים נקברו במקום בקבר אחים. ב-28 בפברואר 1950 הובאו שרידי הגופות ונקברו בקבר אחים בהר הרצל. חירבת אבו לאחם נשארה בשליטת ירדן עד למלחמת ששת הימים. בשנת 2007 הוסר הלוט ביישוב נטף, מעל טבלת הנצחה לחללי גדוד מוריה בקרב חירבת אבו לאחם. מאיר אביזוהר, מוריה בירושלים בתש"ח, הוצאת מחברות לספרות, 2002. ההתקפה על משלטי בית נובה, באתר הפלמ"ח
לונה

לונה (Luna) הוא שם שמקורו בלטינית ומשמעותו "הירח". האם התכוונתם ל... לונה – אלת הירח במיתולוגיה הרומית תוכנית לונה – תוכנית חלל סובייטית לחקר הירח לונה 9 – גשושית סובייטית לחקר הירח לונה (בלארוס) – עיירה במחוז הורדנה בבלארוס 2K6 לונה – רקטה ארטילרית סובייטית, ידועה גם כפרוג 3 9M21/9K52 לונה-M - רקטה ארטילרית סובייטית, ידועה גם כפרוג 7 אישים: דייגו לונה – שחקן קולנוע מקסיקני שרפה לונה – זמרת צרפתייה לונה (אנ') – להקת בנות דרום קוריאנית
גביע הקונפדרציות 2009

גביע הקונפדרציות של שנת 2009 נערך בדרום אפריקה מ-14 ביוני עד 28 ביוני, כטורניר מקדים למונדיאל 2010. זו הייתה הפעם השמינית שבה מתקיים טורניר גביע הקונפדרציות, המפגיש בין זוכות האליפויות היבשתיות, זוכת טורניר גביע העולם ומארחת גביע העולם. משחק הפתיחה של הטורניר נערך באצטדיון קוקה-קולה פארק שביוהנסבורג. נבחרת ברזיל, אלופת דרום אמריקה, ניצחה בגמר בתוצאה 2-3 את נבחרת ארצות הברית, אלופת צפון אמריקה. במהלך בטורניר נפוץ השימוש בכלי הנגינה וובוזלה, שנאסר לשימוש ובלחץ האוהדים הותר בחזרה לשימוש. שמונה הנבחרות המשתתפות הוגרלו לשני בתים בני ארבע נבחרות כל אחד. שתי הנבחרות שסיימו ראשונות בכל בית עלו לשלב חצי הגמר. המנצחות של חצאי הגמר עלו למשחק הגמר, בעוד שהמפסידות שלהם התמודדו ביניהן על המקום השלישי. בטקס סיום הטורניר הוענקו פרסים אישיים: "כדור הזהב" לשחקן המצטיין בטורניר, "נעל הזהב" למלך השערים, "כפפת הזהב" לשוער המצטיין, ופרס על משחק הוגן. נבחרת הטורניר 5 שערים: לואיס פביאנו (נבחרת ברזיל) 3 שערים: פרננדו טורס ודויד וייה (נבחרת ספרד), קלינט דמפסי (נבחרת ארצות הברית) 2 שערים: קאקה (נבחרת ברזיל), ג'וזפה רוסי (נבחרת איטליה), מוחמד זידאן (נבחרת מצרים), ברנארד פארקר וקטלגו מאפלה (נבחרת דרום אפריקה), דניאל גוויסה (נבחרת ספרד), לנדון דונובן (נבחרת ארצות הברית) אתר האינטרנט הרשמי של גביע הקונפדרציות 2009 (באנגלית) גביע הקונפדרציות 2009 באתר פיפ"א
ביילין

ביילין הוא שם משפחה הנפוץ בקרב יהודי מזרח אירופה, ופירושו "בנה של בלה". האם התכוונתם ל... אשר ביילין – סופר, עיתונאי ומחזאי יהודי בנימין ביילין – גנרל יהודי בצבא האדום. ברנרד ביילין – היסטוריון אמריקאי יוסי ביילין – פוליטיקאי ישראלי קרול ביילין – רבה רפורמית אמריקאית ביילי
מחוזות פפואה גינאה החדשה

מבחינה מנהלית פפואה גינאה החדשה מחולקת ל-22 מחוזות אשר מחולקים לנפות אזור הבירה ואזור אוטונומי. מקובל לאגד את המחוזות ל-4 אזורים. מדיה וקבצים בנושא מחוזות פפואה גינאה החדשה בוויקישיתוף נתונים סטטיסטיים יהפוך למדינה עצמאית בשנת 2027
מחוזות קלדוניה החדשה

קבוצת איים זו מהווה קולקטיב מיוחד של צרפת. מבחינה מנהלית קלדוניה החדשה מחולקת ל-3 מחוזות אשר מחולקים לנפות.
סיבון

סִיבּוּן או ספוניפיקציה (באנגלית: Saponification) הוא תגובה כימית המשמשת לייצור סבון. בתגובה זו מתבצעת הידרוליזה של אסטר בתנאים בסיסיים, ותוצריה הם כוהל ומלח של חומצה קרבוקסילית. סיבּון נזכר בדרך כלל בתהליך ייצור סבון, לרוב על ידי שימוש בבסיס מתכתי כלשהו, כסודה קאוסטית (נתרן הידרוקסידי) או אשלגן הידרוקסידי ובשומן כלשהו. בשיטה המסורתית לייצור סבון נעשה שימוש בשומן צמחי או בשומן מהחי. במקרים אלה השומן הוא מסוג טריגליצריד, ולכן הסבון המיוצר יכלול לצד מלח של חומצת שומן גם את הכוהל גליצרין. נתרן הידרוקסידי משמש בתהליך ליצירת סבון מוקשה, בעוד ששימוש באשלגן הידרוקסידי ייצור סבון רך. 1-2: תקיפה של יון ההידרוקסיד על הפחמן הקרבונילי, ועליית זוג האלקטרונים של הקשר הקרבונילי על אטום החמצן לקבלת מולקולה במבנה ארבעוני. 3: סגירה של אחד מזוגות האלקטרונים הלא קושרים של אטום החמצן על אטום הפחמן, ויציאה של היון הכהלי תוך קבלת חומצה קרבוקסילית. 4-7: קטיפה של הפרוטון החומצי של החומצה הקרבוקסילית על ידי האניון הכהלי לקבלת כוהל ויון קרבוקסילאט. ברפואה משפטית, סיבּון הוא הידרוליזה של שומני הגוף בגופות, תהליך המתרחש כאשר גופה נמצאת זמן רב במגע עם לחות, או שקועה במים, ובסביבה בסיסית. במקרים אלה מופיע חומר שעוותי בשם אדיפוסיר, המכונה גם "שעוות קבר", באיברים עתירי רקמות שומן כמו לחיים, בטן ועכוז. החומר נוצר מסיבּון של שומני הגוף על ידי כימיקלים באדמה. האדיפוסיר מעכב את המשך תהליכי הריקבון, ומופיע כחודש לאחר המוות בגופה שלא הייתה נגישה לחרקים. קיומו בגופה יכול להיות ניכר גם אחרי שנים רבות. רמת הסיבּון מסייעת למומחים לקבוע במקרים אלה את זמן המוות, אם כי אין היא מדויקת. מדיה וקבצים בנושא סיבון בוויקישיתוף מקור השם הוא במילה Adipose tissue - רקמות שומן דוגמה לשימוש בסיבּון לצורך משפטי בפסק דין
מחוזות איי מרשל

קבוצת איי מרשל היא מדינת איים. מבחינה מנהלית היא מחולקת ל-24 מחוזות המהווים אזורי בחירות לפרלמנט המקומי. מדיה וקבצים בנושא מחוזות איי מרשל בוויקישיתוף אתר סטטויד
ניקנור דוארטה פרוטוס

אוסקר ניקנור דוארטה פרוטוס (בספרדית: Óscar Nicanor Duarte Frutos, ‏ נולד ב-11 באוקטובר 1956) הוא פוליטיקאי מפרגוואי שכיהן כנשיא המדינה בין אפריל 2003 לאפריל 2008, אז הוחלף על ידי פרננדו לוגו. קודם לכן, בתחילת שנות ה-90, כיהן כשר החינוך. כיום הוא סנאטור לכל החיים בסנאט של פרגוואי. דוארטה השתייך למפלגת קולורדו, ולפני כניסתו לחיים הפוליטיים עבד כעיתונאי. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הרוח הגדולה

הרוח הגדולה או וקאן טנקה ("המסתורין הגדול") היא ישות אלוהית וכוח עליון, בחלק מהתרבויות האינדיאניות והאינואיטים באמריקה הצפונית. הרוח הגדולה מתוארת כאל פרסונלי ואימננטי ביחס לעולם הגשמי. הוא בלתי נראה ונעדר גשמיות וחולש על שדות הצייד הנצחיים (המקבילים לגן עדן בתרבויות המערביות). הצ'יף האינדיאני דן אבהמה, המנהיג הרוחני של אומת ההופי, מתאר את הרוח הגדולה כך: עבור ההופי, הרוח הגדולה היא כל יכולה, היא לימדה אותנו איך לחיות, להתפלל, להשיג מזון וסיפקה לנו זרעים לזרוע ולקצור. היא נתנה לנו את לוחות האבן המקודשים שבתוכן היה אצורות כל תורותיו על מנת לשמור ולהגן על אדמתו ועל החיים. באבנים אלה נחקקו חוקים, נבואות ואזהרות. הרוח הגדולה נחשבת בדרך כלל למושג הקרוב ביותר לאלוהים של הדתות המונותאיסטיות (יהדות, נצרות ואסלאם). עם זאת, היא נבדלת מהם באופייה הפנתאיסטי, בהיותה חלק בלתי נפרד מהטבע ומוטמעת בתוכו. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
מיקרוטכנולוגיה

מיקרוטכנולוגיה הוא שם כולל טכנולוגיות, מערכות, התקנים ורכיבים בגדלים הנעים בסביבות אחד מיקרומטר (מיליונית המטר, 10-6 מטר, 1μm). בשנות ה-60 של המאה ה-20 מדענים הצליחו לשלב מספר רב של טרנזיסטורים מיקרוסקופיים לתוך שבב בודד, רכיבים אלו הדגימו ביצועים טובים יותר, אמינות גבוהה ובמקביל גרמו להקטנת עלויות ונפח. טכנולוגיה זו האיצה בצורה משמעותית את מהפכת האינפורמציה. מאוחר יותר, החלו למזער גם התקנים מכניים בטכנולוגית MEMS, תוך שמירת היתרונות הבולטים שטכנולוגיה זו הביאה לעולם. כאשר הרכיבים האלקטרוניים מהווים את ה"מוח" והחישובים שצריכים להיות במערכת, הרכיבים המכניים מהווים את "העיניים", "הידיים" ושאר האיברים היכולים לתקשר (פיזית) עם העולם החיצון. כיום רכיבי מיקרו-טכנולוגיה מכניים מהווים בסיס למגוון רחב של מוצרים כמו כריות אוויר לרכבים, מדפסות הזרקת דיו, מכשירי מד לחץ דם ומקרנים. טכנולוגיות זו מקיפה את האדם בכל תחומי החיים והסברה היא כי בעתיד אף יותר בזכות המחקר בענף הננוטכנולוגיה. MEMS MOEMS ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
פאג האג

פאג האג (מאנגלית: Fag hag) בסלנג הומוסקסואלי, הוא כינוי לאישה שחוג חבריה כולל בעיקר, או רק, גברים הומוסקסואלים. משמעות המונח באנגלית הוא "זקנה של הומואים", ולכן יש נשים הרואות בו עלבון. פאג האגיות נתפסות לרוב כנשים מוחצנות המחפשות תחליף למערכות יחסים הטרוסקסואליות, או אשר נמשכות מינית לגברים הומוסקסואלים. למעשה, נשים רבות המגדירות עצמן "פאג האגיות" נמצאות במערכות יחסים רומנטיות עם גברים "סטרייטים" או עם נשים, אך רואות את החשיבות בחברות גם עם גברים הומוסקסואלים או מעדיפות את תת-התרבות ההומוסקסואלית. בראיונות עם גברים הומוסקסואלים ועם נשים המגדירות עצמן "פאג האגיות", ניתן לראות את האלמנט של צורך ב"ביטחון". בין גברים הומוסקסואלים ופאג האגיות יכולה להתפתח מערכת יחסים עשירה אשר אינה כוללת מתח מיני, ובכך מפרידה אינטימיות ממיניות. בסרט "תהילה" (1980) השתמש כותב הסרט, כריסטופר גור, במונח "פאג האג" על מנת לתאר את דוריס ואת מערכת היחסים שלה עם חברהּ ההומו מונטגומרי. בסרט מתבדח ראלף עם דוריס, ואומר שעליה להיבחן לתפקיד הראשי בסרט "I am a Teenage Fag Hag" ("אני פאג האג בת-עשרה"), סרט המתואר במהלך העלילה. הסטנד-אפיסטית האמריקאית מרגרט צ'ו, מזכירה באופן קבוע את היותה פאג האג. סדרת הטלוויזיה "ויל וגרייס" מתארת שתי מערכות יחסים "פאג האגיות". הראשונה בין הדמויות הראשיות, ויל טרומן וגרייס אדלר, החולקים דירה, והשנייה בין קארן ווקר, עובדת של גרייס, לבין ג'ק מקפרלנד. בסדרה "הכי גאים שיש", מתאר בראיין את דבי כ"פאג האג הגדולה בכל הזמנים", מכיוון שאחיה, בנהּ ואבי בנהּ הם הומוסקסואלים, והיא אף עובדת בדיינר ברובע ההומואי של פיטסבורג. הזמרת לילי אלן כתבה ומבצעת שיר בשם "Fag Hag", המתאר את יחסיה עם ידיד הומו. אנגלית אמריקאית: קיימים מספר ביטויים נרדפים לביטוי "פאג האג": fruit fly (זבוב פירות, משחק מילים על המילה fruit, המשמשת גם כביטוי סלנג להומו), homo honey, fruit loop, Goldilocks, flame dame, fairy godmother. פורטוגזית: "Ana Flavia" ספרדית: "Mari Pili" (מארי הוא שם פרטי. הביטוי משמש ככינוי לבחורה מושכת המרגישה בטוחה עם חבריה ההומואים) או "Mari Liendres" (מארי כינים, משמש כביטוי פוגעני). צרפתית: "Fille à pédés" (בחורה של הומואים) גרמנית: "Schwulenmutti" (אמא של הומואים), Gaby (באזור ברלין). יוונית: "Αδερφομάνα" (מבוטא אד'רפאומאנה, אמא של הומואים, לרוב מדובר על אישה בגיל העמידה התומכת בהומואים צעירים). יפנית: お焦げ או 御焦げ (רומאג'י: Okoge, אורז שרוף הנדבק לתחתית הקערה. נגזר ממילה יפנית להומו: 御釜, お釜, או 御竈, רומאג'י: Okoma - קערה) סלובנית: "taška" (ארנק נשי) סרבית: "grejsica" (מילולית: כמו גרייס, על שם הדמות גרייס אדלר מסדרת הטלוויזיה ויל וגרייס) פינית: "homoemo" (אמא של הומואים) גיי פרנדלי גיידאר מדיה וקבצים בנושא פאג האג בוויקישיתוף שניר אלגרבלי, "או מיי גוד, למה אני כזאת פאג האג", nrg ג'סי ברינג, "Studying the elusive fag hag: Women who like men who like men", במגזין Scientific American Dawne, 492-494. Thompson, Deborah (2004). "Calling All Fag Hags: From Identity Politics to Identification Politics". Social Semiotics. 14 (1): 37–48. doi:10.1080/1035033042000202915. John Williams. Straight Women, Gay Men: A Special Relationship. New York: Dial Press, 1980. McLelland, Mark (2000). "Male Homosexuality and Popular Culture in Modern Japan". Intersections: Gender, History & Culture in the Asian Context (3). נבדק ב-2007-02-24.
מוסר הלכה למעשה

מוסר הלכה למעשה (Practical Ethics) הוא ספר מבוא לאתיקה יישומית (אנ') מאת הפילוסוף פיטר סינגר. הספר יצא לאור ב-1979, וב-1993 הופיעה מהדורה מורחבת שתורגמה לעברית. חלק מהעמדות המוצגות בספר עוררו סערה ציבורית בגרמניה ובאוסטריה. הספר דן ברבות מהסוגיות הקלאסיות של אתיקה יישומית: שחרור בעלי-החיים, העדפה מתקנת, החובה לסייע לעניי העולם, הפלות, המתות חסד והמתת עוללים, ניסויים בעוברים, איכות הסביבה ומרי אזרחי. סינגר טוען שעלינו לקבוע כיצד יש להתחשב באינטרסים של ישות על פי תכונותיה הקונקרטיות (כגון מודעות עצמית ורציונליות), ולא על פי השתייכותה לקבוצה מופשטת כלשהי (כגון המין האנושי). ההפרדה המוסרית בין בעלי חיים לבני אנוש היא שרירותית ונשענת על דוקטרינות דתיות. העדפה על יסוד המין הביולוגי אינה אלא סוגנות – מונח שנוצר על משקל גזענות ומציין אפליה פסולה של יצורים מסוגים אחרים. בהתאם לכך טוען סינגר כי כאשר מדובר בבעלי חיים רציונליים ומודעים לעצמם, אסור להשתמש בהם לצורכי מזון ומחקר. עלינו להתחשב באינטרסים של בעלי חיים כשם שאנו מתחשבים באינטרסים של בני אנוש. הצמחונות של סינגר אינה משרתת רק את עמדותיו בקשר לבעלי חיים אלא גם את עמדותיו בנוגע לסיוע לרעבים ולהגנת הסביבה. סינגר כותב שהארצות העשירות משתמשות ברוב התבואה כדי להזין בעלי חיים, כלומר הן הופכות אותה לבשר, לחלב ולביצים; אילו חילקו את התבואה הזו לנזקקים, הן היו מעבירות את הרעב מן העולם. צעד זה היה משרת גם את הסביבה, מפני שתעשיית הבהמות למאכל אחראית לחלק ניכר מגזי החממה. בספרו טוען סינגר שכדי לקבוע אם קיימת הצדקה לפגוע בטבע יש להביא בחשבון לא רק שיקולים כלכליים אלא גם שיקולים אסתטיים והיסטוריים; יתר על כן, יש להתחשב באינטרסים של כל היצורים החישוניים (כלומר היצורים המתנסים בכאב ובהנאה) הנוגעים בדבר. עם זאת, לטענת סינגר אין מקום להרחיב את תחומי המוסר אל מעבר ליצורים חישוניים – לצמחים, למערכות אקולוגיות או לנטיפים. זאת משום שבמקרים אלה קשה להעניק פשר למושג האינטרס: פרחים ואגמים אינם מתנסים בהנאה ובכאב. ארוחת הצהריים של אדם רעב היא צורך בסיסי יותר ממכונית שנייה של משפחה מבוססת, מציין סינגר. לכן האדם המוסרי בארצות השפע חייב לוותר על חלק ניכר מהכנסתו כדי לספק את צורכיהם הבסיסים של עניי העולם. אם הוא אינו עושה כך, הוא מניח לעניים לגווע ברעב והדבר דומה לרצח. דאגה לעניי העולם באה לידי ביטוי גם בפרק המוקדש לסוגיית הפליטים. אליבא דסינגר, מדינות חייבות לגבש מדיניות הגירה על יסוד האינטרסים של כל האנשים המושפעים ממנה, אזרחים ופליטים כאחד. האינטרס של הפליטים במזון, במלבוש, במחסה, במרפא ובחינוך מכריע את האינטרס של האזרחים במותרות. מדינות השפע חייבות לקלוט פליטים כל עוד ההגירה אינה מסכנת את שלום הציבור ואת איכות הסביבה. סינגר מאמין שאין מקום להעניק הגנה לחייהם של אנשים העתידים להתענות בייסורים חשוכי מרפא, יהיו אלה עוברים, תינוקות בני יומם או בוגרים נוטים למות. לחיי אנוש יש ערך משתנה, טוען סינגר, ולעיתים ראוי ליטול חיי אנוש בכוונה – למשל אם אדם חושב שטוב מותו מחייו. עמדות אלה מעוררות התנגדות עזה בארצות דוברות גרמנית, היות שבעיני תושביהן הן דומות לתוכנית "המתות החסד" של הנאצים. בנספח למהדורה השנייה מתוארת הסערה שחולל הספר בארצות דוברות גרמנית. פיטר סינגר פילוסופיה של המוסר שחרור בעלי חיים ביואתיקה המתת חסד פיטר סינגר, מוסר הלכה למעשה, מאנגלית דבי אילון, בעריכת מרב רוזנטל-מרמורשטיין, סדרת בדיוק: הפילוסופיה האנליטית (ירושלים: מאגנס, 2009) מוסר הלכה למעשה, באתר OCLC (באנגלית) אריאל צבל, מוסר הלכה למעשה: ספרו של פיטר סינגר, סקירה באתר אנימלס
אנריקה בולאניוס

אֵנריקה חוזה בולאניוס גייר (בספרדית: Enrique José Bolaños Geyer;‏ 13 במאי 1928 – 14 ביוני 2021) היה נשיא ניקרגואה בין השנים 2002–2007. נולד ב-1928 בעיר מסאיה למשפחה בעלת שורשים ספרדיים וגרמניים. רכש השכלה גבוהה בארצות הברית. יצא בגלוי כנגד השלטון הסנדיניסטי בשנות השמונים, ועל כך נרדף ואף נאסר לפרק זמן קצר, והחברה המצליחה למוצרי חקלאות שבבעלותו הולאמה. בין ינואר 1996 לינואר 2002 כיהן בולאניוס כסגן הנשיא תחת ארנולדו אַלֶמאן. ב-6 בינואר 2002 ניצח ברוב גדול (56.3%) בבחירות לנשיאות את יריבו, הסנדיניסט דניאל אורטגה, ונכנס לתפקידו ב-10 בינואר 2002. הוא התמודד מטעם המפלגה הליברלית החוקתית. (בקיצור המפלגה הליברלית, ספרדית: Partido Liberal Constitucionalista, PLC). בתחילת כהונתו הוביל קמפיין נגד השחיתות שהופנה בעיקר נגד קודמו בתפקיד, מנהיג המפלגה הליברלית, אלמאן. אלמאן הועמד לדין ונידון בדצמבר 2003 ל-20 שנות מאסר על עבירות שחיתות, אירוע ראוי לציון בניקרגואה, שהפוליטיקה שלה אינה מצטיינת בשקיפות שלטונית ובמאבק בשחיתות. המסע נגד השחיתות הביא לבידודו הפוליטי של בולאניוס כיוון שמפלגתו, שהתנגדה למהלכים נגד מנהיגהּ אלמאן, התייצבה כנגדו. בולאניוס פיצל אותה והקים יחד עם פורשים ממפלגות אחרות את מפלגת "הברית למען הרפובליקה" (Alianza por la República - APRE). במצב שנוצר התקשה בולאניוס למשול עקב מאבקי כוח בין הרשויות, ונטייתם של פוליטיקאים לנהוג לפי אינטרס מפלגתי צר. הוא התלונן על כך שבית הנבחרים מכשיל יוזמות ממשלתיות בתחום התשתית, שנחוצות מאוד לניקרגואה, מטעמים פוליטיים אישיים. באוקטובר 2005 חברו יחדיו היריבים המושבעים, המפלגה הליברלית מימין והחזית הסנדיניסטית משמאל, כדי להדיח את בולאניוס. אך בלחץ ארצות הברית, שאיימה לבטל את הסיוע למדינה, נמנעה הדחתו ונקבע שלא יהיו שינויים בחוקה למשך שנה. במקביל, הועבר הסכם הסחר המכונה CAFTA להפחתת מכסים ומכשולי סחר במרכז אמריקה. החוקה בניקרגואה מגבילה את הנשיא לתקופת כהונה אחת, ולכן לא יכול היה בולאניוס להתמודד שוב. הוא המשיך בפעילות פוליטית כציר באספה הלאומית, באופוזיציה לנשיא אורטגה. באופן אירוני, שינויים חוקתיים שנעשו על ידי הברית בין הליברלים והסנדיניסטים (שהונהגו על ידי אורטגה) נגד בולאניוס בתקופת כהונתו, חיזקו את האספה הלאומית ויכולתה להשפיע על המדיניות, והחלישו את כוחו של הנשיא. בולאניוס נפטר ב-14 ביוני 2021. מדיה וקבצים בנושא אנריקה בולאניוס בוויקישיתוף
פלואידיקה

פְלוּאִידִּיקָה (Fluidics) או לוגיקת הזורמים (Fluidic Logic) היא תחום העוסק בשימוש בנוזלים או בגזים זורמים או מדיה דחוסה אחרת כדי לבצע פעולות תקביליות או ספרתיות בצורה הדומה לנעשה באלקטרוניקה. הבסיס המדעי לפלואידיקה הוא פנאומטיקה והידראוליקה המבוססות על תאוריות בהידרודינמיקה. המונח פלואידיקה מתאר בדרך כלל התקנים ללא חלקים נעים, כך שמרכיבים הידראוליים רגילים, כמו בוכנה הידראולית ושסתומים גליליים, אינם נחשבים להתקנים "פלואידיים". העיסוק בתחום החל בשנות ה-60 של המאה ה-20 ביישומים למערכות בקרה ואחד היישומים הראשונים היה מגבר בפלואידיקה. הרעיון הבסיסי של מגבר פלואידי מודגם באיור. למגבר מסופק זורם (אוויר, מים או נוזל הידראולי) שנכנס בתחתית. לחץ המופעל בכניסות הבקרה C1 ו C2 מסיט את הזורם כך שהוא יוצא מיציאה O1 או מ O2. הזרם הנכנס לכניסות הבקרה הוא חלש בהרבה מהזרם המוסט כך שלהתקן יש הגבר. לפי אותו עיקרון ניתן גם לבנות התקנים כמו דלגלג והתקנים לוגיים פלואידיים אחרים. ניתן לבנות מערכות פשוטות של לוגיקה ספרתית. למגברים פלואידיים בדרך כלל רוחב פס עד כמה קילוהרץ כך שמערכות המבוססות עליהם הן איטיות מאוד יחסית להתקנים אלקטרוניים. טריודה פלואידית היא התקן הגברה המשתמש בזורמים להעברת אותות. למרות שעד כה שימשו רק במעבדות, יש להן כמה שימושים פרקטיים. רבים מצפים כי יהיה להם שימוש נרחב בננוטכנולוגיה. רכיבים פלואידיים הופיעו בכמה מערכות הידראוליות ופנאומטיות, בהן בתעשיית הרכב בתמסורות אוטומטיות. ככל שלוגיקה ספרתית החלה להתפתח בתעשיית הבקרה, הלך ופחת תפקיד הפלואידיקה בבקרה תעשייתית. הזרקה פלואידית נמצאת בפיתוח עבור זרבובים למנועי סילון, למטוסים ועבור ספינות. מיקרופלואידיקה ננו-פלואידיקה פלואידיקה, באתר אנציקלופדיה בריטניקה (באנגלית)